เงินบาทเปิดตลาดเช้าที่ระดับ 31.47/55
เงินบาทเปิดตลาดเช้านี้อยู่ที่ระดับ 31.47/55 บาท/ดอลลาร์  คาดแกว่งแคบ
15 มิ.ย. 2555

เงินบาทเปิดตลาดเช้านี้อยู่ที่ระดับ 31.47/55 บาท/ดอลลาร์  คาดแกว่งแคบ 
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.47/55 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 31.57/59 บาท/ดอลลาร์
ทิศทางเงินบาทวันนี้คาดว่าจะยังเคลื่อนไหวอยู่ในกรอบแคบๆ เนื่องจากเป็นวันสุดท้ายของสัปดาห์ ประกอบกับตลาดให้ความสนใจรอฟังผลการเลือกตั้งของกรีซในวันอาทิตย์นี้ 17 มิ.ย. จึงยังทำวันนี้เงินบาทน่าจะนิ่งๆ และน่าจะเห็นความชัดเจนได้ต้นสัปดาห์หน้า
"วันนี้บาทคงทรงๆ ไม่มีอะไรมาก ตอนนี้ทุกคนต่างจับตาดูผลการเลือกตั้งของกรีซวันอาทิตย์นี้ก่อน จึงน่าจะเห็น trend ของบาทที่ชัดเจนตอนเปิดมาในวันจันทร์" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.27/40 เยน/ดอลลาร์ ส่วนเงินยูโรอยู่ที่ระดับ 1.2616/2627 ดอลลาร์/ยูโร
คืนนี้ สหรัฐฯ จะมีการรายงานข้อมูลทางเศรษฐกิจที่สำคัญ เช่น ธนาคารกลางสหรัฐ(เฟด) จะเปิดเผยข้อมูลการผลิตในภาคอุตสาหกรรมและอัตราการใช้กำลังผลิต และกระทรวงการคลังรายงานข้อมูลเงินทุนไหลเข้าสุทธิและปริมาณการซื้อพันธบัตรรัฐบาลสหรัฐของต่างชาติเดือนเม.ย. เป็นต้น
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.42-31.57 บาท/ดอลลาร์